New Serchhip North leh Chhim Veng VC by-election atan final roll tlangzarh,"1554/2024-2025 Dated Serchhip, the 13 th August, 2024 : Serchhip III (Chhim Veng) VC leh New Serchhip North VC atana by-election neih turah vawiin khan Serchhip District Election Officer Pu Paul L.Khuma, Serchhip DC chuan Final Electoral Roll a tlangzarh. Final Electoral Roll tlangzarhna hun hi DC Meeting Hall ah neih a ni a. DC Pu Paul L.Khuma chuan Electoral Roll publication leh revision pawimawhzia sawiin kan ram leh khawtlang humhalhna atana thil pawimawh a ni a, electoral roll dik leh felfai a awm theih nan kan fimkhur hle tur a ni, a ti a. Party hrang hrang hruaitute leh media mi te, electoral roll tlangzarhnaa an tel thei chu lawmawm a tih thu a sawi a ni. Vawiina tlangzarh tak Final Electoral Roll-ah hian Chhim veng ah voter mipa 432, hmeichhia 443, an vaiin 875 an awm a; draft roll nena khaikhinin 2.46% in an pung a. New Serchhip North ah hian voter mipa 771, hmeichhia 826, an vaiin 1597 an awm a; draft roll nena khaikhinin 0.99% in an tlahniam thung. Chhim Vengah hian voter 28 thun belh an ni a, hming paih 7 an awm a. New Serchhipah hian voter thun belh an awm lo a, hming paih 16 an awm thung. Tun dinhmunah Chhim Vengah in (household) 273 a awm a, New Serchhip North ah household 479 a awm a ni. Vawiin programme ah hian Election Officer Pu Gaston Vanlalhriatpuia bakah party hrang hrang aiawh te, media mi te leh VLO te an tel a ni. Attachment Loading attachment...",Dated: 13 th Aug 24 12:25 PM,https://dipr.mizoram.gov.in/post/new-serchhip-north-leh-chhim-veng-vc-by-election-atan-final-roll-tlangzarh